Sten Bønsing

Sten Bønsing (født 23. februar 1970) er professor ved Juridisk Institut ved Aalborg Universitet. Hans forskningsområde er først og fremmest forvaltningsret, embedsmænds pligter og ansvar, korruption og digitalisering af forvaltningen.

Uddannelse og karriere 
Sten Bønsing er Ph.D. i jura (2001) fra Aalborg Universitet. Hans Ph.D.-afhandling behandlede dels brancheforeningers kodeks for god forretningsskik, og dels erhvervsdrivendes retsstilling, når de indklages for klagenævn (f.eks. Advokatnævn, Revisornævn, Landinspektørnævn m.v.). Han er uddannet erhvervsjurist (cand.merc.jur) (1996) også fra Aalborg Universitet.

Han har siden været ansat ved Aalborg Universitet. Først som undervisningsassistent (1996-1997), derefter som adjunkt (2000-2004), lektor (2004-2018) og professor (2018-). Han har desuden været studieleder ved Juridisk Institut (2007-2009), studienævnsformand (2010-2012) og medlem af Juridisk Studienævn (2001-). Fra 2014 til 2022 (ca. 8½ år) var han videnjurist (deltid) hos Advokatfirmaet HjulmandKaptain.

Sten Bønsing er viceinstitutleder og studieleder på Juridisk Institut, Aalborg Universitet (2022-).

Sten Bønsing er bestyrelsesmedlem i Forening for Kommunalret og Forvaltningsret i Danmark, Medlem af Djøf’s Jurapanel og formand for rektors rådgivende valgudvalg ved Aalborg Universitet. Han har været National Ekspert udpeget af Europa-Kommissionen vedr. korruptionsanalyse (2019-2021). Har var formand for Juridisk Forening i Aalborg fra 2019-2022. Han er en af de mest anvendte forskere, som medierne bruger til ekspertudtalelser og kommentering på offentligretlige spørgsmål.

Anerkendelser 
Sten Bønsing er blevet kåret som Årets Underviser en række gange gennem sin karriere:

 2019, Årets Underviser, Juridisk Studienævn, Aalborg Universitet
 2019, Årets Underviser på Jura- og Erhvervsjurastudierne på Aalborg Universitet
 2018, Årets Underviser på Jura- og Erhvervsjurastudierne på Aalborg Universitet
 2016, Årets Underviser på Jura og Erhvervsjurastudiet på Aalborg Universitet
 2008, Årets Underviser på Aalborg Universitet
 2008, Årets underviser på Det Samfundsvidenskabelige Fakultet, Aalborg Universitet

Publikationer 
Blandt de mest omtalte og anerkendte forskningsresultater kan nævnes:

 Bestikkelse og gaver til offentligt ansatte (bl.a. publiceret i Ugeskrift for Retsvæsen, 2010 B side 333 ff. ”Uberettigede gaver til offentligt ansatte – en forvaltningsretlig og strafferetlig analyse” – sammen med professor Lars Bo Langsted)
 Sandhedspligt og vildledningsforbud for offentligt ansatte (publiceret i Ugeskrift for Retsvæsen B side 376 ff. ”Når sandheden skal frem – om sandhedspligten og vildledningsforbuddet”)
 Embedsmænds pligter (publiceret i Ugeskrift for Retsvæsen 2016 B side 33 ff. ”Embedsmænds pligter – en kommentar til ”kodex VII – Syv centrale pligter for embedsmænd i centraladministrationen”)
 Offentligt ansattes straffeansvar (bl.a. publiceret i Festskrift til Jens Peter Christensen (red. Børge Dahl m.fl.), DJØF-Forlag, 2016, side 505 ”Det strafferetlige stillingsmisbrug – om straffelovens § 155” og I forskningens og formidlingens tjeneste, Ex Tuto Publishing, 2018, side 65 ”Rødvinssagen i Farum – en straffesag fyldt med forvaltningsret og embedsmisbrug”)

Referencer 

Professorer fra Aalborg Universitet
Ansatte ved Aalborg Universitet
Alumni fra Aalborg Universitet